‘Musiek soos grond’ betree die Afrikaanse Top-20Die Musiek soos Grond-kunstenaars (Foto: Hendri van Skoll Photography) Die kunstenaars wat deel vorm van die Musiek soos grond-projek, Joshua na die Reën, Leon Gropp, Kaleidoskoop, Lizandra Winter, Len Muller en Liani Reynolds, maak vandeesweek hul debuut op die Maroela Media Afrikaanse Top-20 met hul samewerkingsenkelsnit, “Lugballon”. Dié lied betree die treffersparade op nommer 20. Jo Black se jongste enkelsnit, “Bitter”, is verlede week uitgereik en maak reeds skoonskip op die Top-20. Die snit neem vandeesweek se no. 1-posisie in. In vandeesweek se Maroela Media Afrikaanse Top-20 is daar drie snitte wat styg, 13 wat daal, drie wat onveranderd bly en een liedjie wat die treffersparade betree.